«Զարգացնենք Հայաստանը միասին» ծրագրի շրջանակներում «Լույսի» կրթաթոշակառուներ Ավետիս Ղազարյանը, Օֆելյա Հարությունյանը և Ջուլիան Բարսամյանը «Լույսի» մենթիներ Լուսինե Գրիգորյանի, Գրիգոր Սարգսյանի, Տաթև Խաչատրյանի և Տաթևիկ Քոչարյանի հետ գյուղի մանրակրկիտ ուսումնասիրություն են իրականացրել՝ հանգելով այն եզրակացության, որ ճանապարհային ենթակառուցվածքների բացակայությունը պատճառ է դարձել գյուղի մեկուսացման, բժշկական շտապօգնության անհնարինության համար և վտանգում է մարդկանց հնարավոր տարհանումը հայ-ադրբեջանական սահմանից հանկարծակի հարձակման դեպքում։ Թիմը հաշվարկել է, թե որքան գումար է անհրաժեշտ ճանապարհների վերականգնման համար, աշխատել է տեղի երիտասարդների հետ՝ նկարահանելով տեսանյութ գյուղական համայնքի մասին, և այժմ հնարավոր ներդնողներ է փնտրում։